# Awdurdod Parc Cenedlaethol Bannau Brycheiniog

# Cynllun Gwella Busnes Rhan 1 2015 / 2016

# Cyflawni Cynllun Rheoli’r Parc Cenedlaethol

## Ein Gweledigaeth ar gyfer Parc Cenedlaethol Bannau Brycheiniog

Mae’r datganiadau gweledigaeth canlynol yn disgrifio uchelgeisiau cyffredinol i’r Parc ar gyfer yr 20 mlynedd nesaf. Y datganiadau hyn yw canlyniad proses ymgynghori helaeth a ymchwiliodd i gyflwr y Parc ar hyn o bryd a’r cyflwr a ddymunir ar gyfer y dyfodol. Mae’r weledigaeth a nodau wedi’u seilio ar farn gyfunol y cyfranogwyr yn ogystal ag uchelgeisiau a chyfarwyddebau polisi gan gyrff llywodraethol. Maent yn ateb y cwestiwn, “Sut ddylai Parc Cenedlaethol Bannau Brycheiniog fod yn 2030?”

### **Rheoli Newid Gyda’n Gilydd - Yn 2030 bydd Parc Cenedlaethol Bannau Brycheiniog:**

* Yn cael ei gydnabod yn rhyngwladol ac yn genedlaethol am ei werth fel ardal warchodedig, y mae’r rhyngweithiadau hirhoedlog rhwng pobl a phrosesau natur yn parhau i lunio ei gymeriad
* Yn cael ei gymeradwyo yn gyffredin oherwydd ei harddwch naturiol, geoamrywiaeth, bioamrywiaeth a threftadaeth ddiwylliannol sy’n cael eu cadw a’u gwella trwy ddulliau traddodiadol ac arloesol
* Yn gyrchfan y mae galw mawr amdano sy’n darparu amrywiaeth anhygoel o gyfleoedd cynaliadwy i bawb ddeall a mwynhau ei heddwch, cymeriad gwledig, y ffordd Gymreig o fyw, teimlad o bellenigrwydd a rhinweddau eraill arbennig
* Yn wydn, yn agored ac yn ymatebol i newid - yn enwedig newid yn yr hinsawdd - a’i randdeiliaid yn rhagweithiol wrth liniaru ac addasu i effeithiau newid annymunol trwy weithredu lleol
* Yn dibynnu llai ar gadwyni cyflenwi allanol sy’n arwain at fwy o ddiogelwch bwyd ac ynni yn lleol, gwell ansawdd bywyd, cydlyniad cymunedol a chadwraeth cyfalaf naturiol
* Yn dirwedd fyw lle gall pobl ennill bywoliaeth o’r tir mewn dull arloesol a chynaliadwy, er enghraifft trwy ffermio, ond hefyd mewn ffyrdd newydd fel trwy gynhyrchu ynni adnewyddadwy er budd yr amgylchedd, yr economi a chymunedau lleol
* Yn cael ei reoli yn gynaliadwy trwy bartneriaethau gweithredol ymhlith rhanddeiliaid y Parc fel ei fod yn parhau i fod yn ffynhonnell ysbrydoliaeth a mwynhad ar gyfer cenedlaethau’r dyfodol
* Yn cael ei fonitro dros y tymor hir i wella ymarfer polisi a rheoli yn y dyfodol

Cynnwys

[Awdurdod Parc Cenedlaethol Bannau Brycheiniog 1](#_Toc415842524)

[Cynllun Gwella Busnes Rhan 1 2015 / 2016 1](#_Toc415842525)

[Cyflawni Cynllun Rheoli’r Parc Cenedlaethol 1](#_Toc415842526)

[Ein Gweledigaeth ar gyfer Parc Cenedlaethol Bannau Brycheiniog 2](#_Toc415842527)

[**Rheoli Newid Gyda’n Gilydd - Yn 2030 bydd Parc Cenedlaethol Bannau Brycheiniog:** 2](#_Toc415842528)

[**1.** **Cyflwyniad** 5](#_Toc415842529)

[**2.** **Cysylltu’r Cynllun Gwella â’r Cynllun Rheoli** 5](#_Toc415842530)

[**3.** **Beth yw ein Blaenoriaethau Gwella ar gyfer 2015/2016** 6](#_Toc415842531)

[**4.** **Alinio’r Blaenoriaethau Gwella â’r Adnoddau sydd Ar Gael** 8](#_Toc415842532)

[**5.** **Gweithio gyda Phartneriaid** 9](#_Toc415842533)

[**6.** **Craffu** 9](#_Toc415842534)

[**7.** **Cyflawni ein Blaenoriaethau Gwella ar gyfer 2015/2016** 9](#_Toc415842535)

[Blaenoriaeth Gwella 1: *Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd amgylchedd hanesyddol a threftadaeth ddiwylliannol y Parc yn cael eu gwarchod, eu gwella a’u hyrwyddo.* 11](#_Toc415842536)

[Pam ydym yn canolbwyntio ar y Flaenoriaeth Gwella hon? 11](#_Toc415842537)

[Yr hyn y byddwn yn ei wneud 12](#_Toc415842538)

[Sut fyddwn ni’n ei wneud? 12](#_Toc415842539)

[Sut fyddwn ni’n gwybod a ydym wedi cyflawni’r flaenoriaeth i warchod a gwella archeoleg y Parc a’i adeiladau rhestredig mwyaf bregus? 12](#_Toc415842540)

[Blaenoriaeth Gwella 2: *Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd tirweddau a bioamrywiaeth y Parc yn elwa o brosiectau cadwraeth ar raddfa eang sydd wedi’u targedu ac yn cael eu hyrwyddo* 13](#_Toc415842541)

[Pam ydym yn canolbwyntio ar y Flaenoriaeth Gwella hon? 13](#_Toc415842542)

[Yr hyn y byddwn yn ei wneud o 13](#_Toc415842543)

[Sut fyddwn ni’n ei wneud? 14](#_Toc415842544)

[Sut fyddwn ni’n gwybod a ydym wedi cyflawni’r flaenoriaeth i ddod ag ardal o gynefin a thirwedd dan reolaeth gadwraeth weithredol? 14](#_Toc415842545)

[Blaenoriaeth Gwella 3: *Bydd ymwelwyr o gefndiroedd eang yn cael mynediad at ystod o gyfleoedd hamdden a reolir yn gynaliadwy* 15](#_Toc415842546)

[Pam ydym yn canolbwyntio ar y Flaenoriaeth Gwella hon? 15](#_Toc415842547)

[Yr hyn y byddwn yn ei wneud 15](#_Toc415842548)

[Sut fyddwn ni’n ei wneud? 15](#_Toc415842549)

[Sut fyddwn ni’n gwybod a yw ymwelwyr o gefndiroedd eang wedi y cyfle i gael mynediad at y Parc Cenedlaethol a’i fwynhau a’n bod ni wedi sicrhau bod pobl o bob gallu a chefndir yn gallu cael mynediad at ardaloedd o fewn y Parc Cenedlaethol? 15](#_Toc415842550)

[Blaenoriaeth Gwella 4: *Bydd bywiogrwydd a hyfywedd cymunedau a’u busnesau yn cael eu cefnogi gyda’r nod o ddatblygu ymdeimlad o gydgyfrifoldeb. Bydd gwaith gyda’r sector twristiaeth yn cael ei flaenoriaethu’n arbennig tra bydd dealltwriaeth ac ymwybyddiaeth ymhlith ymwelwyr a thrigolion yn cael eu hybu* 17](#_Toc415842551)

[Pam ydym yn canolbwyntio ar y Flaenoriaeth Gwella hon? 17](#_Toc415842552)

[Yr hyn y byddwn yn ei wneud 17](#_Toc415842553)

[Sut fyddwn ni’n ei wneud? 18](#_Toc415842554)

[Sut fyddwn ni’n gwybod a ydym wedi cyflawni ymwybyddiaeth a dealltwriaeth, gwydnwch cymdeithasol a datblygu economaidd cynaliadwy? 18](#_Toc415842555)

[8. Monitro Perfformiad 20](#_Toc415842556)

[Atodiad 1 – Blaenoriaethau’r Cynllun Gwella Busnes 2015/2016 22](#_Toc415842557)

1. **Cyflwyniad**

Mae Parciau Cenedlaethol yn dirweddau gwarchodedig Categori V a ddiffinnir gan yr Undeb Rhyngwladol dros Gadwraeth Natur (IUCN) lle mae’r cydadwaith rhwng pobl a natur dros amser wedi creu ardal â chymeriad unigryw ac iddi werth ecolegol, biolegol, diwylliannol a golygfaol arwyddocaol. Maent wedi’u dynodi dan Ddeddf yr Amgylchedd 1995. Mae Adran 61 o’r Ddeddf hon yn nodi dau brif bwrpas y Parc:

1. ***‘gwarchod a gwella harddwch naturiol, bywyd gwyllt a threftadaeth ddiwylliannol y Parciau Cenedlaethol’***
2. ***‘hybu cyfleoedd i’r cyhoedd ddeall a mwynhau’r priodweddau arbennig’***

Mae ardaloedd gwarchodedig Categori V yn dirweddau byw a gweithiol hefyd. Gan hynny mae gan Awdurdod Parc Cenedlaethol Bannau Brycheiniog, wrth fynd ar drywydd y ddau bwrpas statudol, ddyletswydd i:

***‘geisio meithrin lles economaidd a chymdeithasol cymunedau lleol o fewn y Parc Cenedlaethol trwy gydweithio’n agos gyda’r asiantaethau a’r awdurdodau lleol sy’n gyfrifol am y materion hyn’***

Ar ddechrau pob blwyddyn ariannol, mae’n ofynnol i’r Awdurdod Parc Cenedlaethol, dan Fesur Llywodraeth Leol (Cymru) 2009, gyhoeddi Cynllun Gwella sy’n edrych tua’r dyfodol ac sy’n nodi ein blaenoriaethau ac amcanion gwella ar gyfer y flwyddyn ariannol sydd i ddod. Mae hefyd yn ofynnol i ni gyhoeddi ein hasesiad ni ein hunain sy’n ystyried pa mor dda yr ydym wedi perfformio mewn perthynas â’r blaenoriaethau ac amcanion gwella hyn erbyn 31 Hydref.

Mae Awdurdod Parc Cenedlaethol Bannau Brycheiniog yn ymrwymedig i sicrhau gwelliant parhaus wrth gyflenwi ei wasanaethau effeithlon ac amcanus. Mae ein gwaith yn cael effaith uniongyrchol ar y bobl sy’n cael mynediad at wasanaethau’r Awdurdod Parc Cenedlaethol ac rydym ni am fod yn gwbl agored a thryloyw ynglŷn â’n blaenoriaethau a sut yr ydym yn perfformio.

1. **Cysylltu’r Cynllun Gwella â’r Cynllun Rheoli**

|  |  |
| --- | --- |
| Cynllun Rheoli’r Parc Cenedlaethol 2010-30 | Ein sbardunau strategol am 20 mlynedd |
| Nodau Corfforaethol | Yn deillio o’r Cynllun, yn cael eu cyrraedd dros gyfnod o 3-5 mlynedd |
| Blaenoriaethau Gwella | Yn deillio o’r nodau corfforaethol, yn cael eu cyflawni dros gyfnod o 1-3 blynedd |
| Camau gweithredu gan dimau ac unigolion | Sut y byddwn yn cyflawni’r blaenoriaethau blynyddol |
| Dangosyddion perfformiad | Sut y byddwn yn mesur yr hyn yr ydym wedi’i wneud ac yn asesu a ydym wedi cyflawni’r amcanion a pha effaith y maent wedi’i chael. |

**Tabl 1: Rheoli ac Adrodd ar Berfformiad**

Cynllun Rheoli Awdurdod Parc Cenedlaethol Bannau Brycheiniog yw’r ddogfen bolisi unigol bwysicaf ar gyfer y Parc Cenedlaethol. Mae’n nodi’r weledigaeth ac yn darparu’r fframwaith ar gyfer gwneud penderfyniadau a datblygu blaenoriaethau. Paratowyd y Cynllun gyda chyfranogiad gweithredol rhanddeiliaid a’r gymuned ehangach ac mae ei amcanion wedi’u categoreiddio’n 6 thema sy’n cynnwys camau gweithredu penodol.

Defnyddir y chwe thema i gytuno ac adrodd ar ddeilliannau a blaenoriaethau gwella yn y Cynllun Gwella. Felly mae’r adolygiad blynyddol o nodau a blaenoriaethau’n rhan bwysig o’r broses o adolygu’r Cynllun Rheoli. Mabwysiadwyd y Cynllun yn 2010 ac mae’n rhychwantu cyfnod o 5 mlynedd tan 2015. Mae’r Cynllun Rheoli’n cael ei adolygu ar hyn o bryd gyda golwg ar ddwyn camau gweithredu presennol ymlaen i’r cyfnod 2015-2020. Mae Nodau Corfforaethol yr Awdurdod yr un fath â’r chwe thema yn y Cynllun Rheoli ac maent i’w gweld yn Nhabl 2 isod.

|  |
| --- |
| **Themâu’r Cynllun Rheoli /Nodau Corfforaethol** |
| **Thema 1:** Rheoli Tirweddau’r Parc i Fanteisio i’r Eithaf ar  Fuddion Cyhoeddus a Chadwraeth |
| **Thema 2:** Cadw a Gwella Bioamrywiaeth |
| **Thema 3:** Darparu Cyfleoedd Mynediad a Hamdden Awyr  Agored i Bawb |
| **Thema 4:** Cynyddu Ymwybyddiaeth a Dealltwriaeth o’r Parc |
| **Thema 5:** Adeiladu a Chynnal Cymunedau, Trefi a Phentrefi  Cynaliadwy |
| **Thema 6:** Datblygu Economaidd Cynaliadwy |

**Tabl 2: Themâu’r Cynllun Rheoli /Nodau Corfforaethol**

1. **Beth yw ein Blaenoriaethau Gwella ar gyfer 2015/2016**

Mae’r Awdurdod wedi bod yn defnyddio naw blaenoriaeth wella o fewn y chwe Nod Corfforaethol ers 2012/2013. Oherwydd natur ryngberthynol llawer o’r blaenoriaethau gwella a’r awydd i wneud y broses o adrodd ar berfformiad yn fwy cydlynol o ran ei natur, ym mis Chwefror 2015 penderfynodd yr Awdurdod gyfuno’r naw blaenoriaeth gwella i greu 4 o 2015/2016 ymlaen. Bydd hyn yn golygu ein bod yn gallu canolbwyntio ein hadnoddau’n well ar ein holl Nodau Corfforaethol.

Ar gyfer y flwyddyn ariannol sydd i ddod mae’r blaenoriaethau gwella fel a ganlyn, gyda sail resymegol sy’n cyd-fynd â hwy, ‘Pam ydym yn canolbwyntio ar y Flaenoriaeth Gwella hon?’ ym mhennod 7 – ‘Cyflawni ein Blaenoriaethau Gwella ar gyfer 2015/2016’:

* **Blaenoriaeth Gwella 1**

*Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd* ***amgylchedd hanesyddol a threftadaeth ddiwylliannol*** *y Parc yn cael eu gwarchod, eu gwella a’u hyrwyddo*

* **Blaenoriaeth Gwella 2**

*Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd* ***tirweddau*** *a* ***bioamrywiaeth*** *y Parc yn elwa o brosiectau cadwraeth ar raddfa eang sydd wedi’u targedu ac yn cael eu hyrwyddo*

* **Blaenoriaeth Gwella 3**

*Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd* ***ymwelwyr o gefndiroedd eang*** *yn cael mynediad at ystod o* ***gyfleoedd hamdden*** *a reolir yn gynaliadwy*

* **Blaenoriaeth Gwella 4**

*Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd bywiogrwydd a hyfywedd* ***cymunedau a’u busnesau*** *yn cael eu cefnogi gyda’r nod o ddatblygu ymdeimlad o* ***gydgyfrifoldeb****. Bydd gwaith gyda’r* ***sector twristiaeth*** *yn cael ei flaenoriaethu’n arbennig* ***tra bydd dealltwriaeth ac ymwybyddiaeth*** *ymhlith ymwelwyr a thrigolion yn cael eu hybu*

Ceir tabl llawn sy’n dangos y blaenoriaethau, yr amcanion, y mesurau a’r targedau ar gyfer 2015/2016 yn Atodiad 1. Caiff natur ryngberthynol Diben Cyntaf ac Ail Ddiben y Parc a 6 Nod Corfforaethol yr Awdurdod ei dangos yn y diagram isod:



**Natur Ryngberthynol Pwrpasau a Dyletswydd y Parc**

Mae’r fformat ar gyfer adrodd ar berfformiad yn dal i fod fel a ganlyn:

**Nodau Corfforaethol (Themâu’r Cynllun Rheoli)**

**Blaenoriaethau Gwella**

**Amcanion Gwella**

**Mesur**

**Targed**

1. **Alinio’r Blaenoriaethau Gwella â’r Adnoddau sydd Ar Gael**

Bydd 2015/2016 yn flwyddyn gyllidebol heriol iawn i ni unwaith eto. Mae’r amgylchedd a’r rhagolygon ariannol sy’n ein hwynebu’n fwyfwy anodd ac ni ellir cuddio rhag maint yr heriau yr ydym yn eu hwynebu. Mae galw cynyddol, adnoddau gostyngol a mecanweithiau cyflenwi amgen yn golygu na allwn roi diogeliad ariannol nac adnoddau ychwanegol ar yr un raddfa ag yr ydym wedi’i wneud yn flaenorol.

Mae’r penderfyniad i ddirwyn y blaenoriaethau gwella ymlaen o’r flwyddyn ariannol flaenorol yn adlewyrchu bwriad yr Awdurdod i gyrraedd ei Nodau Corfforaethol, gan hefyd roi amser i ni ganolbwyntio ar wneud cynnydd go iawn o fewn meysydd dynodedig. Trwy gyfuno’r Blaenoriaethau Gwella bydd yr Awdurdod yn gallu monitro’r cynnydd gydag amcan ym mhob un o’r chwe Nod Corfforaethol.

1. **Gweithio gyda Phartneriaid**

Caiff y Cynllun Rheoli ei baratoi gyda chyfranogiad gweithredol rhanddeiliaid allweddol a’r gymuned ehangach i feithrin cydberchnogaeth ar, a chefnogaeth i’r weledigaeth, nodau, amcanion, polisïau a chamau gweithredu. Mae hyn yn gynyddol bwysig gan fod adnoddau a gwybodaeth a rennir yn gallu goresgyn rhai o’r rhwystrau a gyflwynir gan yr hinsawdd ariannol gyfredol. Mae gweithio mewn partneriaeth hefyd yn ein helpu i sefyll ynghyd ac mae’n ennyn cefnogaeth gan y cyhoedd.

1. **Craffu**

Yn ogystal ag archwiliadau allanol, mae’r Awdurdod Parc Cenedlaethol yn cynnal ei broses archwilio ei hun trwy gyfres o adolygiadau craffu sy’n gysylltiedig â blaenoriaethau gwella. Cynhelir dau adolygiad bob blwyddyn, gyda’r cyntaf yn canolbwyntio ar flaenoriaeth gwella o’r flwyddyn ariannol flaenorol (2014-15) a’r ail yn ystyried y cynnydd gydag un o’r blaenoriaethau gwella yr ydym wedi’u dewis ar gyfer y flwyddyn ariannol gyfredol 2015-16.

Rydym yn awyddus i gynnwys y bobl sy’n elwa o’n gwasanaethau yn yr adolygiadau hyn ac mae’r cyhoedd yn gallu pleidleisio i ddewis pa flaenoriaeth gwella ddylai fod yn ffocws ar gyfer ein hadolygiad craffu cyntaf. Yr Awdurdod sy’n gwneud y penderfyniad terfynol, ond mae’r bleidlais gyhoeddus yn rhan allweddol o’u trafodaethau. Pan fo pwnc wedi cael ei ddewis gwahoddir aelodau o’r cyhoedd i chwarae rhan weithredol yn y broses graffu a bwydo’u safbwyntiau i mewn i’r panel.

1. **Cyflawni ein Blaenoriaethau Gwella ar gyfer 2015/2016**

Mae’r Awdurdod yn cyflenwi gwasanaethau trwy ei dair Cyfarwyddiaeth:

|  |  |
| --- | --- |
| Prif Weithredwr | Cymorth a gwasanaethau corfforaethol gan gynnwys paratoi’r Cynllun Rheoli, gwasanaethau democrataidd, adnoddau dynol, cyfathrebu, TG, cyllid, cyfreithiol a gweinyddol. |
| Cefn Gwlad a Rheoli Tir | Cadwraeth, rheoli tir, hawliau tramwy, twristiaeth gynaliadwy, cymunedau cynaliadwy, datblygu cymunedol, gwasanaethau wardeniaid ac ystadau, bioamrywiaeth ac ecoleg, Geoparc Fforest Fawr, rheoli eiddo, Canolfannau Ymwelwyr a Chanolfannau Croeso. |
| Cynllunio | Gwasanaethau cynllunio, rheoli datblygu, gorfodi, strategaeth a pholisi, treftadaeth adeiledig. |

Mae gwelliannau a sylw parhaus i anghenion y rhai sy’n defnyddio ein gwasanaethau’n bwysig i ni ac rydym yn sylweddoli, yng ngoleuni toriadau ac arbedion ariannol yn y sector cyhoeddus, y bydd y rhain yn gryn her.

# Blaenoriaeth Gwella 1: *Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd amgylchedd hanesyddol a threftadaeth ddiwylliannol y Parc yn cael eu gwarchod, eu gwella a’u hyrwyddo.*

## Pam ydym yn canolbwyntio ar y Flaenoriaeth Gwella hon?

Mae’r amgylchedd hanesyddol a threftadaeth ddiwylliannol yn creu cyswllt rhwng 2 Bwrpas a Dyletswydd yr Awdurdod Parc Cenedlaethol ac yn cyfrannu at bob agwedd ar ddatblygu cynaliadwy.

*‘Mae amgylchedd hanesyddol Cymru yn ased pwysig sy’n chwarae rhan hanfodol o ran gwella lles economaidd, cymdeithasol ac amgylcheddol cymunedau Cymru. Mae gofalu am yr ased hwn a’i hyrwyddo yn hollbwysig; unwaith yr ydym ni’n colli elfennau ohono neu’n eu hanghofio, prin iawn y bydd modd eu hadennill[[1]](#footnote-1).’*

Mae archeoleg ym Mharc Cenedlaethol Bannau Brycheiniog yn rhan allweddol o’i **amgylchedd hanesyddol**. Mae Heneb Restredig (HR) yn safle archeolegol sydd o bwysigrwydd cenedlaethol. Maent wedi cael gwarchodaeth gyfreithiol arbennig gan Cadw a Llywodraeth Cymru. Nid oes rhaid i archeoleg fod o oedran arbennig i fod yn Rhestredig, ac mae’r safleoedd sydd wedi cael eu rhestru’n amrywio o rai sy’n dyddio o’r cyfnod cynhanesyddol i enghreifftiau o’r Ail Ryfel Byd. Ceir Henebion Rhestredig o bob lliw a llun, o garneddau claddu unigol o Oes yr Efydd i gyfadeiladau diwydiannol mawr iawn. Dim ond yr enghreifftiau gorau o bob math o heneb sy’n Rhestredig, a chaiff safleoedd eu dewis yn seiliedig ar feini prawf megis cyflwr, prinder, i ba raddau y maent wedi goroesi, pa mor fregus ydynt a gwerth grŵp. O fewn Parc Cenedlaethol Bannau Brycheiniog mae 357 Heneb Restredig. Mae’r Awdurdod Parc Cenedlaethol yn ymrwymedig i warchod a gwella’r Henebion Rhestredig hyn.

Mae treftadaeth adeiledig yn ganolog i **dreftadaeth ddiwylliannol** y Parc Cenedlaethol. Mae’n nodwedd y mae trigolion ac ymwelwyr yn uniaethu â hi ac mae ei gwella’n creu ymdeimlad unigryw o le. Mae’r Awdurdod yn ymrwymedig i warchod a gwella treftadaeth adeiledig y Parc Cenedlaethol trwy ostwng nifer yr adeiladau rhestredig sydd mewn perygl. Ar hyn o bryd mae Parc Cenedlaethol Bannau Brycheiniog yn gartref i 1,955 o adeiladau rhestredig, y mae rhai ohonynt yn arbennig o agored i niwed ac angen eu hatgyweirio a’u cynnal a’u cadw. Yr adeiladau rhestredig agored i niwed hyn sydd ar y gofrestr ‘Adeiladau mewn Perygl’. Gan fod yr adeiladau hyn mewn perchnogaeth breifat mae angen i’r Awdurdod weithio’n galed gyda pherchnogion i godi ymwybyddiaeth o’u statws trwy gynnig cymorth a chyngor i’w helpu i gynnal a chadw a gofalu am eu hadeiladau. Mae grantiau ar gael hefyd y gall yr Awdurdod eu defnyddio i gynorthwyo perchnogion i warchod eu hadeiladau ar gyfer y cenedlaethau sydd i ddod.

## Yr hyn y byddwn yn ei wneud

O fewn y Flaenoriaeth Gwella hon rydym wedi adnabod dau amcan gwella sy’n ymwneud â Henebion Rhestredig ac Adeiladau Rhestredig.

* **Amcan Gwella 1:** Byddwn yn gwarchod ac yn gwella archeoleg y Parc
* **Amcan Gwella 2:** Byddwn yn gwarchod ac yn gwella’r adeiladau rhestredig mwyaf agored i niwed yn y Parc

## Sut fyddwn ni’n ei wneud?

Byddwn yn cyflawni mesurau cadwraeth gadarnhaol ar Henebion Rhestredig

Byddwn yn gostwng nifer yr adeiladau ar y gofrestr ‘Adeiladau mewn Perygl’ (cofrestr o Adeiladau Rhestredig yr ystyrir eu bod ‘mewn perygl’ y mae’n ofynnol i’r awdurdod ei pharatoi).

## Sut fyddwn ni’n gwybod a ydym wedi cyflawni’r flaenoriaeth i warchod a gwella archeoleg y Parc a’i adeiladau rhestredig mwyaf bregus?

Byddwn wedi cyflawni mesurau cadwraeth gadarnhaol ar o leiaf 2 Heneb Restredig a byddwn wedi tynnu 3 adeilad oddi ar y gofrestr ‘Adeiladau mewn Perygl’.

|  |  |  |  |  |  |  |  |
| --- | --- | --- | --- | --- | --- | --- | --- |
| **Nod Corfforaethol** | **Blaenoriaeth Gwella** | **Amcan Gwella** | **Mesur** | **Targed 2014/2015** | **Gwirion-eddol 2014/2015** | **Targed 2015/2016** | **Tîm** |
| **Rheoli Tirweddau’r Parc i fanteisio i’r eithaf ar fuddion cyhoeddus a chadwraeth** | Bydd amgylchedd hanesyddol a threftadaeth ddiwylliannol y Parc yn cael eu gwarchod, eu gwella a’u hyrwyddo | Gwarchod a gwella archeoleg y Parc | Cyflawni mesurau cadwraeth gadarnhaol ar Henebion Rhestredig | 2 Heneb Restredig | Ddim yn berthnasol | 2 Heneb Restredig | Treftad-aeth |
| Gwarchod a gwella adeiladau rhestredig mwyaf bregus y Parc | Gostwng nifer yr adeiladau ar y gofrestr Adeiladau mewn Perygl | 6 adeilad wedi’u tynnu oddi ar y gofrestr Adeiladau mewn Perygl | Yn disgwyl am y data – yn disgwyl ei gael erbyn diwedd mis Mawrth 2015 | 3 adeilad wedi’u tynnu oddi ar y Gofrestr Adeiladau mewn Perygl |

# Blaenoriaeth Gwella 2: *Trwy bartneriaeth, gwaith hwyluso a chamau gweithredu ymarferol effeithiol a’r swyddogaeth gynllunio bydd tirweddau a bioamrywiaeth y Parc yn elwa o brosiectau cadwraeth ar raddfa eang sydd wedi’u targedu ac yn cael eu hyrwyddo*

## Pam ydym yn canolbwyntio ar y Flaenoriaeth Gwella hon?

Mae gwarchod a gwella harddwch naturiol a bywyd gwyllt y Parc Cenedlaethol wedi’i gorffori ym Mhwrpas 1af Awdurdodau Parciau Cenedlaethol ac mae hefyd yn rhan annatod o gyflawni’r 2il Bwrpas a’r Ddyletswydd. Mae’n ganolog i wireddu gweledigaeth Awdurdod Parc Cenedlaethol Bannau Brycheiniog.

Mae **bioamrywiaeth** o’n cwmpas ym mhobman yn yr awyr, y ddaear a’r dŵr. Mae pethau byw wastad yn newid ac yn dod o hyd i ffyrdd newydd o fyw ac mae rhywogaethau newydd yn esblygu i ddefnyddio’r adnoddau sydd ar gael ac felly’n meithrin perthnasoedd cymhleth â’r rhywogaethau eraill o’u cwmpas. Mae’r perthnasoedd hyn yn creu ecosystemau lle mae pob anifail neu blanhigyn yn dibynnu ar y lleill i ddarparu’r gofynion angenrheidiol ar gyfer bywyd: bwyd, lle i fyw a’r moddion i atgynhyrchu’r genhedlaeth nesaf. Mae’r amrywiaeth o amodau yn yr amgylchedd naturiol yn darparu cyfleoedd niferus i wahanol rywogaethau ddod o hyd i’r lle mwyaf addas iddynt fyw ynddo – eu **cynefinoedd**. Mae’r amrywiaeth o rywogaethau’n helpu i sicrhau bod ecosystemau’n iach a bod rhywogaethau’n gallu parhau i esblygu wrth i’r amodau newid. Mae’r amrywiaeth genetig rhwng unigolion o bob rhywogaeth yn helpu i wneud pob cenhedlaeth yn ddigon cryf i allu esblygu ac addasu.

Mae Parc Cenedlaethol Bannau Brycheiniog yn ymestyn dros 520 milltir sgwâr neu 1346km2, tua 6.7% o arwynebedd Cymru. Mae’r ucheldiroedd yn gorchuddio tua 60% o arwynebedd Parc Cenedlaethol Bannau Brycheiniog neu tua 4% o arwynebedd Cymru. Maent yn cynnwys rhai o’r ardaloedd mwyaf o dir comin cydgyffyrddol, di-dor yng Nghymru, gan gynnwys 3 o’r 4 tir comin cyffiniol yng Nghymru sy’n mesur dros 4000 hectar yr un. Mae sicrhau eu bod yn cael eu gwarchod a’u gwella’n ganolog i Bwrpasau’r Parciau Cenedlaethol. Mae **Glastir** yn gyfle i wella ardaloedd mawr o’r ucheldiroedd a ffermdir cynhyrchiol mewn ardaloedd sensitif; mae hyn hefyd yn cynnwys y cyfle i feithrin perthnasoedd ‘ar lawr gwlad’.

## Yr hyn y byddwn yn ei wneud o

Rydym wedi adnabod dau amcan gwella ac wedi pennu mesurau perthnasol ac adnabod targedau cyraeddadwy sydd â chysylltiad clir â’r Flaenoriaeth Gwella. Yr amcanion gwella yw:

* **Amcan Gwella 3:** Trwy waith mewn partneriaeth a gwaith hwyluso, byddwn yn dod ag ardal o gynefin dan reolaeth gadwraeth weithredol.
* **Amcan Gwella 4:** Trwy waith mewn partneriaeth a gwaith hwyluso, byddwn yn dod ag ardal o dirwedd dan reolaeth gadwraeth weithredol.

## Sut fyddwn ni’n ei wneud?

Byddwn yn gwella Ardal Cadwraeth Arbennig, Llangasty Caeau Tŷ Mawr, trwy ddulliau ymyrryd sy’n seiliedig ar reolaeth gadarnhaol.

Byddwn yn hwyluso cam cyflawni’r cynllun Glastir yn y Mynydd Du.

## Sut fyddwn ni’n gwybod a ydym wedi cyflawni’r flaenoriaeth i ddod ag ardal o gynefin a thirwedd dan reolaeth gadwraeth weithredol?

Byddwn wedi cadarnhau’r rheolaeth ar bori ar gyfer Llangasty Caeau Tŷ Mawr. Mae hyn yn angenrheidiol we mwyn cyrraedd ein nod yn y pendraw sef ennill ‘Statws Cadwraeth Ffafriol’ ar gyfer Llangasty Caeau Tŷ Mawr (Cyfarwyddeb Cynefinoedd yr Undeb Ewropeaidd).

Byddwn wedi cyflawni mesurau llosgi grug dan reolaeth ar o leiaf un Tir Comin Glastir o fewn y Mynydd Du.

|  |  |  |  |  |  |  |  |
| --- | --- | --- | --- | --- | --- | --- | --- |
| **Nod Corfforaethol** | **Blaenoriaeth Gwella** | **Amcan Gwella** | **Mesur** | **Targed 2014/2015** | **Gwirion-eddol 2014/2015** | **Targed 2015/2016** | **Tîm** |
| **Rheoli Tirweddau’r Parc i fanteisio i’r eithaf ar fuddion cyhoeddus a chadwraeth;**  **Gwarchod a gwella bioamryw-iaeth** | Bydd bioamrywiaeth y Parc yn elwa o brosiectau cadwraeth ar raddfa eang sydd wedi’u targedu ac yn cael eu hyrwyddo | **Bioamryw-iaeth** - Trwy waith mewn partneriaeth a gwaith hwyluso, byddwn yn dod ag ardal o gynefin dan reolaeth gadwraeth weithredol | Bydd ACA Llangasty Caeau Tŷ Mawr SAC yn elwa o ddulliau ymyrryd sy’n seiliedig ar reolaeth gadarnhaol | Mae drafft gweithio o Gynllun Rheoli Llangasty-Caeau Tŷ Mawr wedi’i gymeradwyo gan y Grŵp Llywio erbyn diwedd y flwyddyn gyllidol[[2]](#footnote-2) | Wedi’i gymeradwyo | Cadarnhau’r rheolaeth ar bori ar gyfer y safle. | Cadwraeth |
| Bydd tirweddau’r Parc yn elwa o brosiectau cadwraeth ar raddfa eang sydd wedi’u targedu ac yn cael eu hyrwyddo | **Rheoli’r Dirwedd -** Trwy waith mewn partneriaeth a gwaith hwyluso, byddwn yn dod ag ardal o dirwedd dan reolaeth gadwraeth weithredol | Hwyluso cam cyflawni’r cynllun Glastir yn y Mynydd Du | Hwyluso’r broses o gyflawni un Cytundeb Gwaith Cyfalaf Glastir mewn partneriaeth gydag un gymdeithas pori yn y Mynydd Du | Wedi’i gymeradwyo | Cyflawni mesurau llosgi grug dan reolaeth ar o leiaf un Tir Comin Glastir o fewn y Mynydd Du | Cadwraeth |

# Blaenoriaeth Gwella 3: *Bydd ymwelwyr o gefndiroedd eang yn cael mynediad at ystod o gyfleoedd hamdden a reolir yn gynaliadwy*

## Pam ydym yn canolbwyntio ar y Flaenoriaeth Gwella hon?

Mae **mynediad at yr awyr agored a hamdden** yn rhannau annatod o ail bwrpas y Parc – sef hybu cyfleoedd i’r cyhoedd **ddeall a mwynhau’r** priodweddau arbennig. Mae Parc Cenedlaethol Bannau Brycheiniog yn cynnig cyfleoedd ar gyfer ystod eang o weithgareddau yn yr awyr, yn y dŵr ac ar y tir ac ar gyfer hybu ffyrdd iach o fyw. Yr her i bawb yw galluogi **pob sector yn y gymdeithas** i fwynhau’r Parc mewn ffyrdd cyfreithlon a chynaliadwy nad ydynt yn gwrthdaro â phwrpas cyntaf y Parc nac yn amharu ar ei briodweddau arbennig.

## Yr hyn y byddwn yn ei wneud

Rydym wedi adnabod dau amcan gwella ac wedi pennu mesurau perthnasol ac adnabod targedau cyraeddadwy sydd â chysylltiad clir â’r Flaenoriaeth Gwella. Yr amcanion gwella yw:

* **Amcan Gwella 5:** Byddwn yn sicrhau bod ymwelwyr o gefndiroedd eang yn cael y cyfle i gael mynediad i’r Parc Cenedlaethol a’i fwynhau gan gael manteision i’w Hiechyd a’u Lles.
* **Amcan Gwella 6:** Byddwn yn rheoli’r rhwydwaith Hawliau Tramwy mewn modd cynaliadwy ar gyfer trigolion ac ymwelwyr o bob gallu a chefndir.

## Sut fyddwn ni’n ei wneud?

Byddwn yn cyflawni prosiect geo-gelcio (wedi’i gyllido gan Chwaraeon Cymru) gyda phobl ifanc a byddwn yn cyflawni prosiect Ysbrydoliaeth yr Amgylchedd (wedi’i gyllido gan Cyfoeth Naturiol Cymru) gyda grwpiau sydd wedi’u hallgau.

Byddwn yn cyflawni’r Cynllun Gwella Hawliau Tramwy.

## Sut fyddwn ni’n gwybod a yw ymwelwyr o gefndiroedd eang wedi cael y cyfle i gael mynediad at y Parc Cenedlaethol a’i fwynhau a’n bod ni wedi sicrhau bod pobl o bob gallu a chefndir yn gallu cael mynediad at ardaloedd o fewn y Parc Cenedlaethol?

Bydd 300 o bobl ifanc a 30 o hyfforddwyr wedi elwa o’r prosiect geo-gelcio. Bydd 10 teithlen enghreifftiol wedi cael eu paratoi a bydd 4 sesiwn hyfforddi wedi cael eu cynnal ar gyfer grwpiau. Bydd 16 o arweinwyr grwpiau wedi cael eu hyfforddi a byddant yn cynnal ymweliadau.

Byddwn wedi cwblhau o leiaf 4 prosiect dan y Cynllun Gwella Hawliau Tramwy.

.

|  |  |  |  |  |  |  |  |
| --- | --- | --- | --- | --- | --- | --- | --- |
| **Nod Corfforaethol** | **Blaenoriaeth Gwella** | **Amcan Gwella** | **Mesur** | **Targed 2014/2015** | **Gwirion-eddol 2014/2015** | **Targed 2015/2016** | **Tîm** |
| **Darparu Cyfleoedd ar gyfer Mynediad at yr Awyr Agored a Hamdden gan roi manteision i Iechyd a’u Lles** | Bydd ymwelwyr o gefndiroedd eang yn cael mynediad at ystod o gyfleoedd hamdden a reolir yn gynaliadwy | Byddwn yn sicrhau bod ymwelwyr o gefndiroedd eang yn cael y cyfle i gael mynediad i’r Parc Cenedlaethol a’i fwynhau gan gael manteision i’w Hiechyd a’u Lles. | Cyflawni prosiect geo-gelcio (wedi’i gyllido gan Chwaraeon Cymru) gyda phobl ifanc  Cyflawni prosiect Ysbrydoliaeth yr Amgylchedd (wedi’i gyllido gan Cyfoeth Naturiol Cymru) gyda grwpiau sydd wedi’u hallgau | Ddim yn berthnasol  Ddim yn berthnasol | Ddim yn berthnasol  Ddim yn berthnasol | 300 o bobl ifanc a 30 o hyfforddwyr yn elwa  10 teithlen enghreifftiol, 4 sesiwn hyfforddiant grŵp ac 16 o arweinwyr grwpiau wedi’u hyfforddi ac yn cynnal ymweliadau | Cymunedau Cynaliadwy |
| Byddwn yn rheoli’r rhwydwaith Hawliau Tramwy mewn modd cynaliadwy ar gyfer trigolion ac ymwelwyr o bob gallu a chefndir. | Cyflawni’r Cynllun Rheoli Hawliau Tramwy. | Ddim yn berthnasol | Ddim yn berthnasol | Cwblhau o leiaf bedwar prosiect dan y Cynllun Rheoli Hawliau Tramwy | Hawliau Tramwy Cyhoeddus |

# Blaenoriaeth Gwella 4: *Bydd bywiogrwydd a hyfywedd cymunedau a’u busnesau yn cael eu cefnogi gyda’r nod o ddatblygu ymdeimlad o gydgyfrifoldeb. Bydd gwaith gyda’r sector twristiaeth yn cael ei flaenoriaethu’n arbennig tra bydd dealltwriaeth ac ymwybyddiaeth ymhlith ymwelwyr a thrigolion yn cael eu hybu*

## Pam ydym yn canolbwyntio ar y Flaenoriaeth Gwella hon?

Mae gennym ddyletswydd statudol i feithrin lles economaidd a chymdeithasol cymunedau sy’n byw o fewn y Parc Cenedlaethol. Trwy ganolbwyntio ar y flaenoriaeth gwella hon gallwn roi cymorth i gymunedau yn y parc ddatblygu dulliau confensiynol ac arloesol o gynnal y Parc Cenedlaethol fel lle i fyw a gweithio mewn modd cynaliadwy. Yn ei dro, bydd hyn yn datblygu gwydnwch cymdeithasol a balchder cymunedol. Un enghraifft o’r modd yr ydym yn cefnogi gwydnwch cymunedau yw trwy’r Gronfa Datblygu Cynaliadwy.

Yn unol â’i Ail Bwrpas mae’n ofynnol i’r Awdurdod godi ymwybyddiaeth a chynyddu dealltwriaeth am y Parc. Un enghraifft o’r modd y caiff hyn ei wneud yw’r Rhaglen Ysgolion Llysgennad a thrwy ddarparu gwybodaeth am y Parc Cenedlaethol mewn lleoliadau gofal iechyd o fewn y Parc Cenedlaethol.

Mae tensiwn rhwng y manteision economaidd sy’n deillio o annog twristiaid i ymweld â’r ardal a’r effaith negyddol o ran ôl troed carbon a llygredd cynyddol o ganlyniad i deithio gydag isadeiledd cludiant cyhoeddus cyfyngedig. Mae’r Awdurdod Parc Cenedlaethol wedi cyflwyno ac mae’n canlyn arni â nifer o ddatrysiadau creadigol ac arloesol, megis Llysgenhadon y Parc Cenedlaethol, Hyfforddiant i Fusnesau a chynlluniau Twristiaeth Werdd.

## Yr hyn y byddwn yn ei wneud

Rydym wedi adnabod dau amcan gwella ac wedi pennu mesurau perthnasol ac adnabod targedau cyraeddadwy sydd â chysylltiad clir â’r Flaenoriaeth Gwella. Yr amcanion gwella yw:

* **Amcan Gwella 7**: Byddwn yn datblygu rhaglen Ysgolion Llysgennad ac yn sicrhau bod gwybodaeth am y Parc Cenedlaethol ar gael mewn lleoliadau gofal iechyd
* **Amcan Gwella 8:** Byddwn yn cefnogi prosiectau gwydnwch cymunedol â chyllid o’r Gronfa Datblygu Cynaliadwy a chyngor a chymorth gan swyddogion datblygu
* **Amcan Gwella 9:** Byddwn yn cynnal gweithgarwch y cynlluniau Llysgenhadon, Hyfforddiant i Fusnesau a Thwristiaeth Werdd ar ôl i’r cyllid gan y Cynghreiriau Gwledig ddod i ben

## Sut fyddwn ni’n ei wneud?

Byddwn yn sicrhau bod ysgolion o fewn ac o amgylch y parc yn cyfranogi ac yn cael budd o gyfranogi ym mhrosiect Ysgolion Llysgennad y Parc Cenedlaethol. Byddwn yn darparu cyfleoedd i ddefnyddio’r Parc Cenedlaethol ar gyfer manteision i iechyd a lles a gwybodaeth mewn lleoliadau gofal iechyd yn y Parc Cenedlaethol.

Byddwn yn cefnogi prosiectau gwydnwch cymunedol sy’n gysylltiedig â’r Parc Cenedlaethol trwy’r Gronfa Datblygu Cynaliadwy a chyngor a chymorth gan swyddogion datblygu.

Byddwn yn mesur nifer y busnesau sy’n ymgysylltu â’r cynlluniau Llysgenhadon, Hyfforddiant i Fusnesau a Thwristiaeth Werdd wedi i’r cyllid gan y Cynghreiriau Gwledig ddod i ben.

## Sut fyddwn ni’n gwybod a ydym wedi cyflawni ymwybyddiaeth a dealltwriaeth, gwydnwch cymdeithasol a datblygu economaidd cynaliadwy?

Bydd 4 ysgol yn ennill y wobr Ysgolion Llysgennad a bydd 10 yn cofrestru. Bydd 5 lleoliad gofal iechyd yn cytuno i hyrwyddo’r Parc Cenedlaethol.

Bydd 50 o brosiectau gwydnwch cymunedol sy’n gysylltiedig â’r Parc Cenedlaethol wedi cael eu cefnogi gan Awdurdod Parc Cenedlaethol Bannau Brycheiniog.

Bydd 120 o Lysgenhadon, 10 cwrs hyfforddi a 40 o fusnesau twristiaeth werdd.

|  |  |  |  |  |  |  |  |
| --- | --- | --- | --- | --- | --- | --- | --- |
| **Nod Corfforaethol** | **Blaenoriaeth Gwella** | **Amcan Gwella** | **Mesur** | **Targed 2014/2015** | **Gwirion-eddol 2014/2015** | **Targed 2015/2016** | **Tîm** |
| **Cod Ymwybydd-iaeth a Chynyddu Dealltwriaeth;**  **Creu a Chynnal Cymunedau, Trefi a Phentrefi Cynaliadwy;**  **Datblygu Economaidd Cynaliadwy** | Bydd bywiogrwydd a hyfywedd cymunedau a’u busnesau yn cael eu cefnogi gyda’r nod o ddatblygu ymdeimlad o gydgyfrifoldeb. Bydd gwaith gyda’r sector twristiaeth yn cael ei flaenoriaethu’n arbennig tra bydd dealltwriaeth ac ymwybyddiaeth ymhlith ymwelwyr a thrigolion yn cael eu hybu | Byddwn yn datblygu rhaglen Ysgolion Llysgennad ac yn sicrhau bod gwybodaeth am y Parc Cenedlaethol ar gael mewn lleoliadau gofal iechyd | Bydd ysgolion o fewn ac o amgylch y parc yn cyfranogi ac yn cael budd o gyfranogi ym mhrosiect Ysgolion Llysgennad y Parc Cenedlaethol.  Bydd gwybodaeth a cyfleoedd i ddefnyddio’r Parc Cenedlaethol ar gyfer manteision i iechyd a lles yn cael eu darparu mewn lleoliadau gofal iechyd yn y Parc Cenedlaethol. | Ddim yn berthnasol  Ddim yn berthnasol | Ddim yn berthnasol  Ddim yn berthnasol | Bydd 4 ysgol yn ennill y wobr. Bydd 10 yn cofrestru.  Bydd 5 lleoliad gofal iechyd yn cytuno i hyrwyddo’r Parc Cenedlaethol | Addysg;  Cymunedau Cynaliadwy;    Twristiaeth Gynaliadwy |
| Byddwn yn cefnogi prosiectau gwydnwch cymunedol â chyllid o’r Gronfa Datblygu Cynaliadwy a chyngor a chymorth gan swyddogion datblygu | Nifer y prosiectau gwydnwch cymunedol sy’n gysylltiedig â’r Parc Cenedlaethol a gefnogir gan Awdurdod Parc Cenedlaethol Bannau Brycheiniog | Ddim yn berthnasol | Ddim yn berthnasol | 50 |
| Byddwn yn cynnal gweithgarwch y cynlluniau Llysgenhadon, Hyfforddiant i Fusnesau a Thwristiaeth Werdd ar ôl i’r cyllid gan y Cynghreiriau Gwledig ddod i ben | Nifer y busnesau sy’n ymgysylltu â’r elfennau hyn | Ddim yn berthnasol | Ddim yn berthnasol | Llysgenhadon: 120  Cyrsiau hyfforddi: 10  Busnesau twristiaeth werdd: 40 |

# Monitro Perfformiad

Bydd y manylion hyn yn cael eu mesur, eu cofnodi a’u hasesu yn ein System Rheoli Perfformiad o’r enw ‘Ffynnon’ a byddant yn darparu’r sail ar gyfer adrodd ar ein perfformiad. Mae’r wybodaeth a lanlwythir i Ffynnon yn cynnwys data craidd ar ddangosyddion perfformiad statudol a dangosyddion perfformiad lleol sy’n dangos gwaith pob Cyfarwyddiaeth yn ei gyd-destun trwy ddangos llwyth gwaith, achosion, ffigyrau, niferoedd a thargedau. Mae adroddiadau Ffynnon yn cael eu cynhyrchu’n chwarterol a’u cyflwyno i Bwyllgor yr Awdurdod Parc Cenedlaethol gan amlygu’r meysydd sydd wedi gwella neu’r meysydd y mae gofyn rhoi sylw iddynt.

Er mwyn monitro effeithiolrwydd ac effeithlonrwydd, bydd adroddiadau cynnydd hefyd yn cael eu cyflwyno i’r Pwyllgor Archwilio a Chraffu bob chwarter ar un flaenoriaeth gwella benodol. Yn ogystal â hyn, bydd yr Awdurdod yn parhau i feincnodi ei berfformiad gyda Pharciau Cenedlaethol eraill Cymru a bydd y manylion hyn hefyd yn cael eu cyflwyno i Bwyllgor yr Awdurdod Parc Cenedlaethol pan fyddant ar gael. Bydd y gwelliannau’n cael eu dangos mewn amrywiaeth o ffyrdd gan gynnwys:

Dangosyddion perfformiad (sy’n cynnwys y rhai sy’n genedlaethol ac yn statudol a’r rhai sy’n lleol)

* Ymgynghori â rhanddeiliaid a defnyddwyr gwasanaethau trwy arolygon a dulliau eraill.
* Asesu mewnol
* Archwiliadau gan Swyddfa Archwilio Cymru
* Meincnodi a chyrraedd targedau

Mae gennym drefniadau llywodraethu corfforaethol a mesurau mewnol cryf i reoli ymddygiad yr Awdurdod. Rydym wedi mabwysiadu cod enghreifftiol a ategir gan ganllawiau a gyhoeddwyd gan Ombwdsmon Gwasanaeth Cyhoeddus Cymru[[3]](#footnote-3). Mae’r cod yn seiliedig ar saith egwyddor bywyd cyhoeddus, a nodwyd gyntaf yn y Pwyllgor Safonau mewn Bywyd Cyhoeddus (Pwyllgor Nolan) ac a ddiffiniwyd yn fwyaf diweddar yng Nghymru mewn Offeryn Statudol fel:

1. Anhunanoldeb

2. Gonestrwydd

3. Uniondeb a Phriodoldeb

4. Dyletswydd i Gynnal y Gyfraith

5. Stiwardiaeth

6. Gwrthrychedd wrth Wneud Penderfyniadau

7. Cydraddoldeb a Pharch

8. Bod yn Agored

9. Atebolrwydd

10. Arweinyddiaeth

Mae ystod o bolisïau wedi cael eu mabwysiadu o fewn yr Awdurdod i gyflawni’r egwyddorion hyn. Cânt eu cefnogi gan yr Aelodau, Swyddogion, y Pwyllgor Archwilio a Chraffu, y Pwyllgor Safonau, y Swyddog Monitro, Cyfreithwyr yr Awdurdod, y Weithdrefn Gwynion a’r Ddeddf Rhyddid Gwybodaeth. Byddwn yn sicrhau ein bod yn cymhwyso’r egwyddorion hyn i’n prosesau penderfynu a’n hymrwymiad i wella ein gwasanaethau.

Mae’r Cynllun Gwella hwn yn eistedd o fewn fframwaith cynllunio uchelgeisiol, Cynllun Rheoli’r Parc Cenedlaethol, sy’n mapio datblygiadau yn y Parc hyd at 2030. Bydd ein profiadau’n parhau i oleuo a dylanwadu ar raglenni gwaith, cyllidebau a chynigion cyllido wrth i ni ymegnïo i fynd y tu hwnt i’n targedau.

Os hoffech unrhyw wybodaeth ychwanegol am y Cynllun Gwella neu os hoffech awgrymu meysydd gwaith lle mae angen i ni wella ysgrifennwch at Mr John Cook, Prif Weithredwr, Parc Cenedlaethol Bannau Brycheiniog, Plas y Ffynnon, Ffordd Cambria, Aberhonddu LD3 7HP, Powys neu anfonwch neges e-bost i [improvements@breconbeacons.org](mailto:improvements@breconbeacons.org)

Cyhoeddwyd: Ebrill 2015

**Datganiad o Gyfrifoldeb**

Awdurdod Parc Cenedlaethol Bannau Brycheiniog sy’n gyfrifol am baratoi’r Cynllun Gwella hwn, yr wybodaeth a’r asesiadau a nodir ynddo a’r amcangyfrifon y maent yn seiliedig arnynt.

Mae’r Awdurdod hefyd yn gyfrifol am reoli’r gwelliannau yn ei berfformiad a’r mesurau rheoli mewnol y mae’r wybodaeth a’r asesiad yn y Cynllun hwn wedi cael eu cynhyrchu ohonynt.

Mae’r Awdurdod yn fodlon bod cynnwys y Cynllun, ym mhob ffordd berthnasol, yn gywir ac yn gyflawn, yn realistig ac yn gyraeddadwy o fewn yr adnoddau sydd ar gael.

# Atodiad 1 – Blaenoriaethau’r Cynllun Gwella Busnes 2015/2016

|  |  |  |  |  |  |
| --- | --- | --- | --- | --- | --- |
| **Nodau Corfforaethol** | **Blaenoriaethau Gwella** | | **Amcanion Gwella** | **Mesurau** | **Targed 2015/2016** |
| **Thema 1: Rheoli Tirweddau’r Parc i fanteisio i’r eithaf ar fuddion cyhoeddus a chadwraeth** | Bydd amgylchedd hanesyddol a threftadaeth ddiwylliannol y Parc yn cael eu gwarchod, eu gwella a’u hyrwyddo | Bydd tirweddau’r Parc yn elwa o brosiectau cadwraeth ar raddfa eang sydd wedi’u targedu ac yn cael eu hyrwyddo | Gwarchod a gwella archeoleg y Parc | Cyflawni mesurau cadwraeth gadarnhaol ar Henebion Rhestredig | Henebion Rhestredig: 2 |
| Gwarchod a gwella adeiladau rhestredig mwyaf bregus y Parc | Gostwng nifer yr adeiladau ar y gofrestr Adeiladau mewn Perygl. | Adeiladau Rhestredig: 3 adeilad wedi’u tynnu oddi ar y Gofrestr Adeiladau mewn Perygl |
| **Thema 2: Gwarchod a Gwella Bioamrywiaeth** |  | Dod ag ardal o gynefin dan reolaeth gadwraeth weithredol | Bydd ACA Llangasty Caeau Tŷ Mawr SAC yn elwa o ddulliau ymyrryd sy’n seiliedig ar reolaeth gadarnhaol | Cadarnhau’r rheolaeth ar bori ar gyfer y safle. |
| dod ag ardal o dirwedd dan reolaeth gadwraeth weithredol | Hwyluso cam cyflawni’r cynllun Glastir yn y Mynydd Du | Cyflawni mesurau llosgi grug dan reolaeth ar o leiaf un Tir Comin Glastir |
| **Thema 3: Darparu Cyfleoedd ar gyfer Mynediad at yr Awyr Agored a Hamdden gan roi manteision i Iechyd a’u Lles** | Bydd ymwelwyr o gefndiroedd eang yn cael mynediad at ystod o gyfleoedd hamdden a reolir yn gynaliadwy | | Byddwn yn sicrhau bod ymwelwyr o gefndiroedd eang yn cael y cyfle i gael mynediad i’r Parc Cenedlaethol a’i fwynhau gan gael manteision i’w Hiechyd a’u Lles | Cyflawni prosiect geo-gelcio (wedi’i gyllido gan Chwaraeon Cymru) gyda phobl ifanc | 300 o bobl ifanc a 30 o hyfforddwyr yn elw |
| Cyflawni prosiect Ysbrydoliaeth yr Amgylchedd (wedi’i gyllido gan Cyfoeth Naturiol Cymru) gyda grwpiau sydd wedi’u hallgau | 10 teithlen enghreifftiol, 4 sesiwn hyfforddiant grŵp ac 16 o arweinwyr grwpiau wedi’u hyfforddi ac yn cynnal ymweliadau |
| Byddwn yn rheoli’r rhwydwaith Hawliau Tramwy mewn modd cynaliadwy ar gyfer trigolion ac ymwelwyr o bob gallu a chefndir. | Cyflawni’r Cynllun Rheoli Hawliau Tramwy. | Cwblhau o leiaf bedwar prosiect dan y Cynllun Rheoli Hawliau Tramwy |
| **Thema 4: Cod Ymwybyddiaeth a Chynyddu Dealltwriaeth am y Parc** | Bydd bywiogrwydd a hyfywedd cymunedau a’u busnesau yn cael eu cefnogi gyda’r nod o ddatblygu ymdeimlad o gydgyfrifoldeb. Bydd gwaith gyda’r sector twristiaeth yn cael ei flaenoriaethu’n arbennig tra bydd dealltwriaeth ac ymwybyddiaeth ymhlith ymwelwyr a thrigolion yn cael eu hybu | | Byddwn yn datblygu rhaglen Ysgolion Llysgennad ac yn sicrhau bod gwybodaeth am y Parc Cenedlaethol ar gael mewn lleoliadau gofal iechyd | Bydd ysgolion o fewn ac o amgylch y parc yn cyfranogi ac yn cael budd o gyfranogi ym mhrosiect Ysgolion Llysgennad y Parc Cenedlaethol. | Bydd 4 ysgol yn ennill y wobr. Bydd 10 yn cofrestru. |
| Bydd gwybodaeth a cyfleoedd i ddefnyddio’r Parc Cenedlaethol ar gyfer manteision i iechyd a lles yn cael eu darparu mewn lleoliadau gofal iechyd yn y Parc Cenedlaethol. | Bydd 5 lleoliad gofal iechyd yn cytuno i hyrwyddo’r Parc Cenedlaethol. |
| **Thema 5: Creu a Chynnal Cymunedau, Trefi a Phentrefi Cynaliadwy** | Byddwn yn cefnogi prosiectau gwydnwch cymunedol â chyllid o’r Gronfa Datblygu Cynaliadwy a chyngor a chymorth gan swyddogion datblygu | Nifer y prosiectau gwydnwch cymunedol sy’n gysylltiedig â’r Parc Cenedlaethol a gefnogir gan Awdurdod Parc Cenedlaethol Bannau Brycheiniog. | 50 |
| **Thema 6: Datblygu Economaidd Cynaliadwy** | Byddwn yn cynnal gweithgarwch y cynlluniau Llysgenhadon, Hyfforddiant i Fusnesau a Thwristiaeth Werdd ar ôl i’r cyllid gan y Cynghreiriau Gwledig ddod i ben | Nifer y busnesau sy’n ymgysylltu â’r elfennau hyn. | Nifer y Llysgenhadon: 120; nifer y cyrsiau hyfforddi: 10; nifer y busnesau twristiaeth werdd: 40 |

1. ‘Gwerthfawrogi Amgylchedd Hanesyddol Cymru’ – Yr Ymddiriedolaeth Genedlaethol 2010 [↑](#footnote-ref-1)
2. *Bydd adroddiadau dilynol ar y Cynllun Gwella Busnes yn dangos cynnydd gyda chamau gweithredu o fewn y cynllun hwn* [↑](#footnote-ref-2)
3. <http://www.ombudsman-wales.org.uk/en/publications/?pID=254> [↑](#footnote-ref-3)